Utorak 21.4.2020.

**HRVATSKI JEZIK**

**Izvješćivanje o prošlom događaju - vježbanje**

Danas ćeš ponoviti kako se piše izvješćivanje.

U udžbeniku riješi 8. zadatak na 122.strani.

9.zadatak ćemo malo preoblikovati. Tvoj je zadatak da pronađeš u novinama ili na Internetu neku zanimljivu vijest te ju zapišeš u svoju bilježnicu.

Kada to napraviš, poslikaj i pošalji mi do kraja dana na pregled. (Udžbenik i bilježnicu)

**PRILAGOĐENI PROGRAM – NIKOLA –** prepiši pjesmu pisanim slovima u bilježnicu. Ispod toga prepiši pitanja i odgovori na njih. Ne zaboravi vježbati čitanje! Do petka izvježbaj čitanje, snimi kako čitaš i pošalji mi snimku. Svoj današnji rad pošalji mi na pregled do kraja dana.

1. Koje je boje visibaba? 2. U koje godišnje doba možemo vidjeti visibabe? 3. Nacrtaj visibabu pored potoka.

**VISIBABE**

Kakvo ono zvono zvoni

uz potok što poljem roni?

Kakve ono bijele glave

cvatu između svele trave?

To su jutros ukraj grabe

nikle prve visibabe,

pa sad zvone u dan rani,

kao mali sirotani,

da procvate rosno cvijeće,

jer proljeće već se kreće.

 Ivo Kozarčanin

**MATEMATIKA**

**MNOŽENJE I DIJELJENJE BROJEM 5 – vježbanje i ponavljanje**

Ovih si dana naučio/naučila množiti i dijeliti brojem 5, a danas ćeš to i ponoviti.

Riješi radnu na 90. i 91.strani te zbirku na 102. i 103.strani.

Svoj rad pošalji mi do kraja dana na pregled.

**PRILAGOĐENI PROGRAM – NIKOLA** – prepiši zadatke u bilježnicu i riješi.

Do kraja dana pošalji mi na pregled.



**GLAZBENA KULTURA**

Dobila sam vaše snimke i moram vas sve jako pohvaliti! Super ste mi otpjevali, nadam se da ste ocjene vidjeli! ☺

Danas ćete raditi slušanje.

Poslušajte skladbu Akvarij (udžbenik strana 53.). Nakon toga u kajdanku zapiši koju si skladbu poslušao, izvodilački sastav koji si čuo, tempo i ugođaj.

**SLUŠANJE:** Akvarij, C. Saint – Saens

 -izvodilački sastav:

 -tempo:

 -ugođaj:

**TJELESNA I ZDRAVSTVENA KULTURA**

Vježbaj uz sportaše na HRT3. (Od 9h ili od 15h)

**GLAZBENO – SCENSKA SKUPINA**

Odaberi tekst po želji i vježbaj čitanje.